สร้างความสนุกให้แก่ตนเอง สร้างความสนุกในการเรียน สร้างความสนุกในการทำงาน สร้างความสนุกร่วมกับผู้อื่น
ถ้าเราต้องทำอะไรซ้ำๆ แบบเดิมทุกวัน ก็อาจรู้สึกเบื่อหน่ายบ้างเป็นธรรมดา การหางานอดิเรกใหม่ๆ จะช่วยเพิ่มความตื่นเต้นให้แก่ชีวิตประจำวัน ทำให้เรามีโอกาสเรียนรู้ทักษะใหม่ๆ และมีความกระตือรือร้นที่จะทำภารกิจต่างๆ ทุกวัน การหางานอดิเรกใหม่ๆ จะบังคับให้เรายอมเจียดเวลาส่วนตัวเพื่่อจะได้ทำกิจกรรมใหม่ๆ นั้นและทำให้ตนเองเครียดน้อยลง เราจึงสามารถเปิดรับความสนุกได้มากขึ้น  ลองหาโอกาสเพิ่มความสามารถด้านศิลปะดู เรียนร่างภาพ วาดภาพ และถ่ายรูปแบบมืออาชีพ  การถ่ายรูปจะเปลี่ยนวิธีมองโลกของเราและทำให้ชีวิตในแต่ละวันของเราสนุกยิ่งขึ้น ลองฝึกเขียนงานประเภทต่างๆ เช่น แต่งบทกวี เขียนบทละคร หรือเรื่องสั้น และปล่อยให้ตัวเองได้เพลินเพลิดไปกับการถ่ายทอดอารมณ์ความรู้สึกผ่านงานเขียนนั้น เราไม่จำเป็นต้องเป็นนักเขียนที่มีชื่อเสียงถึงจะสามารถรู้สึกมีความสุขและพอใจในผลงานของตนเอง เลือกกีฬาแบบเล่นเดี่ยวมาสักหนึ่งอย่าง ลองวิ่ง ว่ายน้ำ หรือพาวเวอร์โยคะก็ได้ ไม่ว่าเราจะเลือกกีฬาอะไร เราต้องเล่นกีฬาชนิดนั้นอย่างน้อยสัปดาห์ละครั้ง เราจะได้รู้ว่าไม่ว่าจะยุ่งแค่ไหนเรายังสามารถหาเวลาสร้างความสนุกให้แก่ตนเองได้เสมอ เรียนรู้ทักษะใหม่ๆ การเรียนรู้ทักษะใหม่ๆ นั้นสามารถสร้างความสนุกให้แก่ตนเองได้เสมอ เราอาจเลือกเรียนถักนิตติ้ง พูดภาษาญี่ปุ่น หรือซ่อมรถก็ได้ ผู้เชี่ยวชาญต่างมีความเห็นตรงกันว่าเสียงเพลงช่วยลดความเครียดและช่วยทำให้อารมณ์ดีขึ้นได้ ฟังเพลงที่ตนเองชอบจริงๆ เมื่อรู้สึกเครียด จากนั้นจึงหมั่นฟังเพลงจนเป็นกิจวัตร   ให้ความเครียดเป็น ‘สัญญาณ’ เตือนให้เราฟังเพลงเพื่อช่วยลดความเครียด ความเครียด (สัญญาณ) ทำให้เราฟังเพลง (กิจวัตร) ผลคือเราอารมณ์ดีขึ้น การเป็นคนคิดบวกจะทำให้เรามองเห็นข้อดีของสิ่งเดิมๆ ฉะนั้นจึงสามารถเปิดรับความสนุกได้มากขึ้น ชีวิตทุกด้านของเราก็ล้วนแต่มีสิ่งดีๆ เราจะสนใจชีวิตประจำวัน เพื่อน และเป้าหมายมากขึ้นเมื่อเราเรียนรู้ที่จะหาข้อดีในสถานการณ์ต่างๆ  ฉะนั้นหยุดจมปลักกับความผิดพลาดเล็กๆ น้อยๆ และคิดบวกให้มากขึ้น  นึกถึงบุคคลที่ตนเองอยากขอบคุณ เขียนลงไปว่ามีอะไรบ้างที่ตนเองรู้สึกโชคดีที่มีในชีวิตและบุคคลที่ตนเองอยากขอบคุณมีใครบ้าง เราจะได้รู้สึกดี มีความสุขและมีความหวังมากขึ้น ขณะดำเนินชีวิตไปในแต่ละวัน นึกถึงสิ่งดีๆ ที่อาจเกิดขึ้นได้แทนการนึกถึงสิ่งเลวร้ายที่อาจเกิดขึ้นได้ เมื่อไหร่ก็ตามที่เอาแต่คิดว่าจะมีสิ่งเลวร้ายเกิดขึ้น พยายามใช้ความคิดในแง่บวกต่อสู้กับความคิดในแง่ลบ อย่าเอาแต่พร่ำบ่นตลอดเวลา การบ่นบ้างไม่เป็นไร แต่ถ้าบ่นทุกเรื่องแม้แต่เรื่องเล็กน้อย เราจะทำลายความสนุกของตนเองและความสนุกของทุกคนรอบตัวเรา วิธีสร้างความสนุกให้แก่ตนเองอีกวิธีหนึ่งคือการออกจากความเคยชิน  แทนที่จะทำอะไรเหมือนเดิมทุกวัน ให้ทำอะไรที่แตกต่างไปจากเดิมโดยสิ้นเชิงและไม่คาดคิดว่าตนเองจะทำได้ ไม่ต้องสนใจว่าสิ่งนั้นจะดูไร้สาระหรือแตกต่างจากนิสัยตามปกติของตนเองมากแค่ไหน  อยู่กับธรรมชาติ ถ้าเราเป็นคนชอบอยู่ในร่มมากกว่าอยู่กลางแจ้ง หาเวลาเดินทางไกล หรือเดินป่าเป็นระยะทางสั้นๆ แล้วเราจะรู้สึกสนุกมากจนตนเองต้องประหลาดใจ ดูภาพยนตร์ที่ตนเองคิดว่าจะต้องไม่ชอบแน่นอน ไม่ว่าภาพยนตร์เรื่องนั้นจะดูไร้สาระแค่ไหน แต่เราจะได้รับความสนุกอย่างแน่นอน เพราะภาพยนตร์เรืองนั้นเป็นสิ่งใหม่สำหรับเรา ลองกินอาหารเมนูที่เราไม่เคยกินมาก่อน  ต่อมรับรสของเราจะได้รู้รสของอาหารเมนูใหม่ๆ และเราจะได้รู้สึกสนุกเมื่อได้ลองกินอาหารเมนูใหม่ เราไม่สามารถรู้สึกสนุกได้ หากเราเครียดแม้แต่กับเรื่องเล็กน้อยที่เกิดขึ้นในชีวิต  ถ้าเราเอาแต่วิตกกังวลทั้งที่ทำงานเสร็จหมดทุกอย่างแล้วหรือเดินเหมือนคนไร้ชีวิตชีวา ไม่ได้หลับ ไม่ได้นอน เราก็คงไม่มีทางสร้างความสนุกให้แก่ตนเองได้  ขอแนะนำวิธีลดความเครียดในชีวิตเพื่อจะได้พร้อมรับความสนุกดังนี้  ผ่อนคลายจิตใจ หาเวลานั่งสมาธิ เล่นโยคะ หรือเดินนึกถึงกิจกรรมที่ต้องทำในวันต่อไป  ผ่อนคลายร่างกาย การออกกำลังกายวันละ 30 นาที หรือการได้เข้านวดสักหนึ่งหรือสองครั้งต่อสัปดาห์ช่วยคลายความเครียดของเราได้แน่นอน หาเวลาสนุกบ้าง ไม่ว่าตนเองจะรู้สึกเครียดมากแค่ไหน เราควรใส่ "ช่วงเวลาแห่งความสนุก" ในตารางเวลาของตนเองทุกสัปดาห์ (ถ้าสามารถใส่ "ช่วงเวลาแห่งความสนุก"  ได้ทุกวัน ยิ่งดีใหญ่  แค่การมีเวลาสนุกสักสองสามชั่วโมงต่อสัปดาห์สามารถช่วยให้สภาพจิตใจของเราดีขึ้นเยอะทีเดียว) นอนหลับพักผ่อนให้เพียงพอ การเข้านอนและตื่นประมาณเวลาเดิมทุกวันจะช่วยให้เรามีแรงเพิ่มมากขึ้นและทำให้รู้สึกว่าตนเองสามารถรับมือกับปัญหาต่างๆ ได้มากขึ้น เราจะสนุกกับการเรียนมากขึ้น ถ้าเราเรียนรู้ที่จะมองครูในฐานะมนุษย์คนหนึ่งรวมทั้งให้ความเคารพและความสนใจคุณครู ถ้าเราตั้งใจเรียน หมั่นทบทวนบทเรียน และเข้าใจในเนื้อหาที่ครูสอน เราก็จะมีความกระตือรือร้นในการเรียนวิชาของท่านและจะสนุกกับการเรียนอย่างแน่นอน  แสดงความเคารพคุณครู ทำความเคารพคุณครูก่อนเริ่มเรียนและไหว้กับกล่าวทักทายเมื่อพบคุณครูตามสถานที่ต่างๆ ใช้เวลาทำความรู้จักคุ้นเคยกับคุณครู อาจหาโอกาสพูดคุยเพื่อแสดงความมีไมตรีกับคุณครู อาจจะก่อนเข้าเรียนหรือที่ห้องพักครูก็ได้ สนใจเรียนเวลาคุณครูสอน ตั้งใจเรียน ถามเมื่อสงสัย ตอบเมื่อครูถาม แล้วเราจะเห็นประโยชน์ของวิชาที่คุณครูสอนและรู้สึกสนุกกับการเรียน ถ้าเราอยากสนุกกับการเรียน  เราก็ต้องสนุกกับเพื่อนๆ เป็นเวล่ำเวลา เราไม่ควรพูดคุยหรือเล่นกับเพื่อนในเวลาเรียน แต่ถ้าถึงเวลาเล่น ให้เราใช้เวลานั้นสนุกกับเพื่อนๆ ให้เต็มที่  พูดคุยเรื่องสนุกๆ กับเพื่อนช่วงพักกินอาหารกลางวัน หาโอกาสสนทนากับเพื่อนและคอยหาเวลาทำกิจกรรมร่วมกัน อย่ารอช้าที่จะกินข้าวกับเพื่อนหรือชวนกันทำการบ้านให้เสร็จเพื่อจะได้ส่งทันตามกำหนดเวลา ไม่ควรเอาแต่เรียนอย่างเดียว ไม่อย่างนั้นเราจะพลาดโอกาสสร้างความสัมพันธ์อันดีกับเพื่อนไป พูดคุยกับเพื่อนระหว่างเปลี่ยนคาบเรียนหรือตอนเดินย้ายห้องเรียนก็ได้ พยายามหาโอกาสพูดคุยกับเพื่อนสนิทเวลาเดินย้ายห้องเรียน ถ้าต้องมาโรงเรียนแต่เช้าตรู่และยังรู้สึกง่วงอยู่ ลองพูดคุยกับเพื่อนดู เราอาจรู้สึกสนุกจนอยากมาโรงเรียนแต่เช้าเพื่อสนทนากับเพื่อนก็ได้ ถึงแม้เราจะไม่ได้ชอบทุกวิชา แต่เราจะได้ประโยชน์จากการตั้งใจเรียนในแต่ละวิชาและจะรู้สึกสนุกมากขึ้นเมื่อเห็นว่าตนเองเข้าใจในสิ่งที่คุณครูสอน เราจะไม่มีทางสนุกกับการเรียน ถ้าไม่พยายามตั้งใจเรียนอย่างสม่ำเสมอ ยอมพ่ายแพ้ต่อความเบื่อหน่่าย ไม่เข้าใจเนื้อหา หรือไม่ชอบวิชาที่เรียนเลย  เป็นนักเรียนที่ดี ถ้าเราทำการบ้านและทบทวนบทเรียนเพื่อเตรียมตัวสอบ  เราก็จะเอาใจจดจ่ออยู่กับเนื้อหาที่เรียน เราจะมีส่วนร่วมในการเรียนมากขึ้น ถ้ารู้ว่าจะได้เรียนเนื้อหาอะไรบ้าง ศึกษาวิชาที่ชอบเป็นพิเศษนอกเวลาเรียน ถึงแม้เราจะไม่ชอบเรียนทุกวิชาก็ตาม แต่ถ้าเราพบว่าตนเองชอบวิชาใดวิชาหนึ่งมากจริงๆ เช่น ประวัติศาสตร์อเมริกา ภาษาฝรั่งเศส เป็นต้น เราก็จะสนุกกับการเรียนมากขึ้น หากได้ศึกษาวิชาที่ชอบเป็นพิเศษนอกเวลาเรียน พยายามตั้งใจเรียนทุกวิชา อย่าเพิ่งตัดสินว่าตนเองเกลียดวิชาใดวิชาหนึ่งและเราต้องเกลียดวิชานั้นไปตลอดหลังจากที่เรียนไม่รู้เรื่องแค่ครั้งเดียว ให้ลองเปลี่ยนความคิดใหม่หลังจากที่ได้ฟังคำอธิบายเพิ่มเติมจากคุณครูหรือเพื่อนแล้วและบอกตัวเองว่าอย่างน้อยที่สุดแต่ละวิชาก็มีข้อดีหนึ่งข้อ ไม่ว่าที่ผ่านมาวิชานั้นจะยากมากแค่ไหนก็ตาม วิธีสร้างความสนุกในการเรียนอีกวิธีหนึ่งคือการเข้าร่วมกิจกรรมนอกหลักสูตรที่ทำให้ตนเองรู้สึกสนุก เราไม่ควรเข้าชมรมหรือเลือกเล่นกีฬาอย่างใดอย่างหนึ่งเพราะเห็นว่ากำลังได้รับความนิยมจากคนส่วนใหญ่ ให้เลือกกิจกรรมที่ตนเองสนใจจริงๆ ทำให้ได้พัฒนาตนเอง รวมทั้งสนุกด้วย   เลือกเล่นกีฬา เลือกกีฬาที่ตนเองสนใจและสนุก จะได้ไม่รู้สึกทุกข์ทรมานเวลาต้องเลือกเล่นกีฬาชนิดนั้นเป็นกิจกรรมนอกหลักสูตร เลือกเข้าชมรม เลือกเข้าชมรมที่ช่วยให้เรารู้ว่าตัวเองมีความสนใจในด้านใด เช่น ชมรมหนังสือพิมพ์ ชมรมหนังสือรายปี ชมรมโต้วาที เป็นต้น ทำความรู้จัดคุ้นเคยกับคนที่อยู่ในทีมเดียวกันหรือชมรมเดียวกัน การทำกิจกรรมนอกหลักสูตรจะทำให้เราได้มีโอกาสสร้างความสัมพันธ์กับผู้อื่น  ทำความรู้จักคุ้นเคยกับผู้คนรอบตัวและสร้างความสัมพันธ์กับผู้อื่นให้มากที่สุดเท่าที่จะทำได้ เหตุผลอย่างหนึ่งที่ทำให้เรารู้สึกว่าการทำงานไม่สนุกเลยเป็นเพราะว่าเราไม่ได้ปฏิสัมพันธ์กับใครในที่ทำงานเลย เราสามารถสร้างความสนุกในการทำงานได้ แค่พยายามทำความรู้จักเพื่อนร่วมงานและหัวหน้างาน พยายามตั้งใจทำงาน ให้ความช่วยเหลือบ้าง พูดคุยและไต่ถามสารทุกข์สุกดิบ รวมทั้งสนุกกับการใช้เวลาร่วมกัน  ใช้เวลาทำความรู้จักเพื่อนร่วมงาน พูดคุยเรื่องครอบครัวและสิ่งที่ตนเองสนใจ อย่าปิดกั้นตนเองไม่ให้ผู้อื่นเข้าหา  ทำตัวให้ดูเหมือนว่างแทนการทำตัวให้ดูยุ่งมาก ผู้คนจะได้อยากพูดคุยกับเรามากขึ้น อาจหาโอกาสพูดคุยกับเพื่อนร่วมงานช่วงพักกลางวันก็ได้ ออกไปกินข้าวกลางวันกับเพื่อนร่วมงานสักคน เราอาจรู้สึกสนุกเมื่อสนทนากับเขาและได้ทำความรู้จักซึ่งกันและกัน อย่าปล่อยให้ความสัมพันธ์ระหว่างเรากับเพื่อนร่วมงานจบลงแค่ในที่ทำงานเท่านั้น ถ้าเราเริ่มสนิทกับเพื่อนร่วมงานบางคนมากขึ้น ชวนเพื่อนคนนั้นไปดื่มกาแฟด้วยกันหลังเลิกงานก็ได้ เราสามารถสร้างความสนุกในการทำงานได้ด้วยการทำให้สถานที่ทำงานมีชีวิตชีวา การเพิ่มความมีชีวิตชีวาให้แก่สถานที่ทำงานของตนเองเป็นสิ่งที่เราสามารถทำได้ นี้คือคำแนะนำในการเพิ่มความมีชีวิตชีวาให้แก่สถานที่ทำงาน  ตกแต่งสถานที่ทำงานสักเล็กน้อย เราอาจติดภาพโปสเตอร์สวยๆ หรือนำดอกไม้ปักใส่แจกกันที่มีสีสันสดใสแล้วนำไปวางประดับไว้ที่โต๊ะทำงาน นำของว่างมากินในที่ทำงาน อบคุกกี้ ซื้อมันฝรั่งทอดกรอบ หรือทำอาหารอร่อยๆ มาแบ่งเพื่อนที่ทำงาน ทุกคนจะได้อิ่มและมีแรงทำงาน จัดบริเวณที่ตนเองใช้ทำงานให้น่ามอง แขวนปฏิทินและภาพที่ตนเองชื่นชอบไว้ในบริเวณที่ทำงาน เราจะได้สนุกกับการทำงานมากขึ้น ถ้าเราต้องการสร้างความสนุกในการทำงาน ลองทำกิจกรรมสนุกๆ กับเพื่อนร่วมงานหลังเลิกงาน  อาจเป็นกิจกรรมที่ทำให้ได้พบปะกันนอกเวลางานบ่อยขึ้น เช่น ไปหาอะไรดื่มกันทุกสัปดาห์ ไปกินข้าวด้วยกันเดือนละสองครั้ง หรือชวนเพื่อนร่วมงานไปกินข้าวเย็นด้วยกันหลังเลิกงาน  ถ้าเรากำลังจะจัดงานปาร์ตี้ ให้เชิญเพื่อนร่วมงานด้วย  เราและเพื่อนจะได้สนุกด้วยกัน เราอาจชวนเพื่อนร่วมงานไปทำงานอาสาสมัครด้วยกันก็ได้ จะได้สนุกด้วยกัน อีกทั้งได้ทำความดีด้วย ถ้าเราต้องการสร้างความสนุกในการทำงาน ก็อย่าใช้เวลาทำงานวันละ 12 ชั่วโมง ถึงแม้การทำงานล่วงเวลาอาจทำให้งานมีโอกาสเสร็จมากขึ้นก็ตาม  การพักอย่างน้อยทุกๆ ชั่วโมงจะช่วยฟื้นฟูสภาพจิตใจและร่างกาย เราจะรู้สึกมีแรงมากขึ้นและสนุกกับการทำงานตลอดวันมากขึ้น  ออกไปกินอาหารกลางวันตอนพักเที่ยง การออกไปกินข้าวกลางวันช่วงพักเที่ยงไม่ว่าจะกินคนเดียวหรือกินกับเพื่อนร่วมงานจะช่วยให้เราได้พักสั้นๆ เราจะรู้สึกมีแรงกลับมาทำงานมากขึ้น ออกกำลังกายสักเล็กน้อย ถึงแม้เราต้องอยู่ทำงานที่ออฟฟิศตลอดทั้งวัน เราก็ควรหาเวลาเดินอย่างน้อย 10-15 นาที จะออกไปเดินข้างนอกหรือเดินภายในออฟฟิศก็ได้ พยายามใช้บันไดแทนการใช้ลิฟต์ ถ้าทำได้ เราจะได้พักและออกกำลังกายไปด้วย เปลี่ยนไปทำงานอื่นเป็นบางครั้งบางคราว อาจเปลี่ยนไปทำงานจัดเก็บเอกสารเข้าแฟ้ม โทรศัพท์ และส่งอีเมล เราจะได้ไม่รู้สึกเบื่อเวลาทำงาน การเล่นจะไม่กระทบการทำงานมากนัก ถ้าเราเล่นบ้างเป็นบางครั้งบางคราว แค่การเล่นซิลลี่ พัตตี้ หรือสลิงกี้ขณะอยู่ที่โต๊ะทำงานก็ช่วยสร้างความสนุกในการทำงานแล้ว  ถ้าเราทำงานในออฟฟิศที่มีบรรยากาศแบบสบายๆ และมีโต๊ะปิงปองไว้ให้พนักงานตีปิงปองเพื่อผ่อนคลาย ตีปิงปองเล่นกับเพื่อนร่วมงานสักครู่เพื่อสร้างความสนุกในการทำงาน ถ้าเราทำงานที่บ้านและชอบเล่นบาสเกตบอล แขวนห่วงไว้เหนือประตูห้องทำงานและเล่นโยนบอลลงห่วงบ้างเป็นครั้งคราว จะช่วยให้เรารู้สึกสนุกกับการทำงานมากขึ้น ถ้าเราใช้เวลาอยู่กับผู้อื่นและลองทำกิจกรรมใหม่ๆ ร่วมกัน รับรองได้เลยว่าต้องสนุกอย่างแน่นอน  การมีเพื่อนร่วมทำกิจกรรมใหม่ๆ ด้วยกันจะทำให้เราสนุกอย่างแน่นอน นี้คือตัวอย่างกิจกรรมที่สามารถชวนเพื่อนมาทำร่วมกันได้  เล่นกีฬาเป็นทีม ไม่ว่าเราจะเล่นวอลเลย์บอล บาสเกตบอลกับเพื่อนหลายคน หรือเล่นแบดมินตันกับเพื่อนแค่สองคน การเล่นกีฬากับเพื่อนจะทำให้เรารู้สึกสนุกอย่างแน่นอน ดูการแสดงศิลปวัฒนธรรม  ไปชมละครเวที ไปเดินชมพิพิธภัณฑ์ หรือไปชมคอนเสิร์ตกับเพื่อน แล้วจะได้รู้ว่าการไปเที่ยวชมสิ่งต่างๆ กับเพื่อนนั้นสนุกมากแค่ไหน จัดงานปาร์ตี้ตามธีมที่กำหนด ชวนเพื่อนๆ มาช่วยกันจัดงานปาร์ตี้โดยกำหนดธีม เช่น งานปาร์ตี้ชุดแฟนซี งานปาร์ตี้ธีมสืบสวนคดีฆาตกรรม เป็นต้น ไปกินอาหารที่ร้านใหม่ๆ ลองไปกินอาหารร้านใหม่ๆ หรือนัดพบเพื่อนที่ร้านเครื่องดื่มร้านโปรดของทั้งคู่ เราจะได้นั่งสนทนากับเพื่อนอย่างสนุกสนานและแต่ละคนจะได้จิบเครื่องดื่มของโปรดของตนเองไปด้วย ทำอาหารร่วมกัน เชิญเพื่อนๆ มาที่บ้านและช่วยกันสร้างสรรค์เมนูอาหารอันเลิศหรู หรืออบขนมเมนูใหม่ๆ การเต้นรำกับเพื่อนจะทำให้เราและเพื่อนได้สนุกไปด้วยกัน ถึงแม้ตนเองจะรู้สึกแย่หรือวิตกกังวลอยู่ก็ตาม เราสามารถเต้นรำในงานเลี้ยงสังสรรค์หรือคลับกับเพื่อนสนิทสองสามคน หรือเต้นรำกลางถนนคนเดินกับเพื่อนสายแดนซ์ ถ้าหากเกิดอยากเต้นรำขึ้นมา การเคลื่อนไหวร่างกายไปตามจังหวะดนตรีพร้อมกับการร้องเพลงไปด้วยจะทำให้ตนเองรู้สึกสนุกมากขึ้นได้ ถ้าเราชอบเต้นรำมากจริงๆ อาจลงเรียนเต้นรำ เช่น เต้นซัลซ่า เต้นคาร์ดิโอฮิบฮอบ เป็นต้น การเต้นรำจะทำให้เราสนุกอย่างแน่นอน จงใช้เวลาอยู่กับคนที่นำความสนุกและความสุขมาให้แก่ชีวิตในแต่ละวันของเรา ถ้าเราเลือกใช้เวลาอยู่กับคนที่คิดลบหรือมักจะเศร้าโดยไม่มีเหตุผล เราก็จะไม่รู้สึกสนุก นี้คือบุคคลที่จะทำให้ชีวิตของเราสนุกมากขึ้นได้   คนที่ชอบความตื่นเต้นและการผจญภัย รับรองเลยว่าคนแบบนี้จะทำให้เรารู้สึกสนุกอย่างแน่นอน เพราะเขาจะพาเราไปท่องเที่ยวสถานที่ซึ่งเราไม่เคยไปมาก่อนและมักชวนทำกิจกรรมที่ท้าทายเสมอ คนที่สร้างเสียงหัวเราะให้เรา ถ้าเราอยู่กับคนที่ชอบทำหรือชอบพูดอะไรตลกขบขัน เราก็จะรู้สึกสนุกและได้หัวเราะอย่างแน่นอน คนที่คิดบวก  คนที่คิดบวกจะมีความกระตือรือร้นในการใช้ชีวิต จึงรับรองได้เลยว่าการใช้เวลาอยู่กับคนที่คิดบวกสนุกกว่าการใช้เวลาอยู่กับคนที่คิดลบและเอาแต่บ่นแน่นอน วิธีสร้างความสนุกร่วมกับผู้อื่นอีกวิธีหนึ่งคือการสร้างเสียงหัวเราะให้กันและกัน ผู้อื่นสามารถช่วยเราสร้างเสียงหัวเราะได้ เราอาจหัวเราะเพราะได้ฟังเรื่องตลกที่เคยได้ยินมาหลายครั้งจากเพื่อน หรือเพราะเห็นตนเองหรือเพื่อนทำอะไรเปิ่นๆ ขอเสนอวิธีการสร้างเสียงหัวเราะดังต่อไปนี้  ดูอะไรตลกๆ กับเพื่อน ไปดูหนังตลกหรือดูเดี่ยวไมโครโฟนของโน้ต อุดม  แต้พานิช เราจะรู้สึกสนุกอย่างแน่นอน เล่นบอร์ดเกมที่เน้นสร้างเสียงหัวเราะ การเล่นบอร์ดเกมที่เน้นเสร้างเสียงหัวเราะจะทำให้เราและเพื่อนของเราสนุกอย่างแน่นอน เล่นเกมทายคำ เกมนี้เป็นเกมที่ทำให้ผู้เล่นได้หัวเราะอยู่เสมอ อย่ากลัวที่จะทำอะไรไร้สาระหรือตลกบ้าง เมื่อใช้เวลาอยู่กับเพื่อน เราสามารถร้องเพลงโดยใช้หวีแปรงแทนไมโครโฟน แต่งตัวให้ดูตลกๆ หรือเต้นท่าอะไรก็ได้ เลิกเขินอายแล้วเราจะรู้สึกสนุกขึ้นมาทันที การออกไปผจญภัยกับเพื่อนจะทำให้เราและเพื่อนได้สนุกร่วมกัน การออกไปผจญภัยอาจเป็นการขับรถเที่ยวแค่สองสามชั่วโมง การออกไปนอกบ้าน การออกไปเที่ยวที่สวนสาธารณะใกล้ๆ หรือสถานที่สำคัญต่างๆ ที่ตนเองไม่เคยไปมาก่อน  การขับรถเที่ยวกับเพื่อนจะทำให้เราสนุกอย่างแน่นอน อย่าลืมนำอาหาร เพลงโปรด และแผนที่ติดรถไปด้วย เราจะได้ออกไปขับรถเที่ยวกับเพื่อนด้วยความสนุก ไปเที่ยวทะเลหรือเดินป่ากับเพื่อน ถ้าเราไปเที่ยวสถานที่กลางแจ้งกับเพื่อนๆ ที่พร้อมจะไปด้วยกันทุกที่แล้ว เราจะต้องสนุกอย่างแน่นอน ออกไปท่องเที่ยวสถานที่ต่างๆ กับเพื่อน  ถ้ามีโอกาสไปเที่ยวต่างประเทศ อาจลองไปเที่ยวอเมริกา เม็กซิโก เป็นต้น ลองท่องเที่ยวสถานที่สำคัญต่างๆ ภายในประเทศ  เราจะต้องตื่นตาตื่นใจและสนุกอย่างแน่นอน
ค้นหางานอดิเรกใหม่ๆ หรือตามหาความใฝ่ฝันให้พบ. ฟังเพลง.  คิดบวกมากขึ้น. ออกจากความเคยชิน. ลดความเครียดในชีวิต. เคารพครูบาอาจารย์. สนุกกับเพื่อนๆ. ตั้งใจเรียนทุกวิชา. เลือกกิจกรรมนอกหลักสูตรที่ทำให้ตนเองรู้สึกสนุก. สร้างความสัมพันธ์กับเพื่อนร่วมงาน. เพิ่มความมีชีวิตชีวาให้แก่สถานที่ทำงาน. หาเวลาทำกิจกรรมต่างๆ กับเพื่อนร่วมงานหลังเลิกงาน. พักบ้าง. เล่นบ้างเป็นบางครั้งบางคราวระหว่างทำงาน. หากิจกรรมใหม่ๆ ทำร่วมกับเพื่อน. เต้นรำ. ใช้เวลาอยู่กับคนที่ทำให้ตนเองรู้สึกสนุก. สร้างเสียงหัวเราะให้กันและกัน. ออกไปผจญภัยด้วยกัน.
https://www.wikihow.com/Have-Fun https://www.wikihow.com/Have-Fun https://www.wikihow.com/Have-Fun https://www.wikihow.com/Have-Fun
Having Fun on Your Own Having Fun at School Having Fun at Work Having Fun with Others